﻿ Bakı İdarəetmə və Texnologiya Kollecində könüllülərlə görüş keçirilib » Newscenter.az
Newscenter.az.20.04.2017. Bakı İdarəetmə və Texnologiya Kollecinin könüllü tələbələri ilə görüş keçirilib. Görüşdə kollecin direktor müavini Xalid Məcidov çıxış edərək, Azərbaycan Prezidenti İlham Əliyevin 10 yanvar tarixində imzaladığı sərəncamla 2017-ci ilin ölkəmizdə “İslam Həmrəyliyi İli” elan edildiyini diqqətə çatdırıb. Qeyd edib ki, Azərbaycan Respublikasının Təhsil Nazirliyi bu sərəncamdan irəli gələn məsələlərin həlli üçün 27 fevral 2017-ci ildə Tədbirlər Planı təsdiqləyib. Direktor müavininin sözlərinə görə, həmin Tədbirlər Planından irəli gələrək IV İslam Həmrəyliyi Oyunlarında könüllü kimi iştirak edəcək tələbələrlə tədris müəssisəsi rəhbərliyinin görüşləri təşkil olunur. O, hazırkı görüşün də məhz bu çərçivədə keçirildiyini söyləyib.
Görüşdə kollecin tələbə - könüllüləri də çıxış edərək fikir və təkliflərini səsləndiriblər. Eyni zamanda tələbələri maraqlandıran suallar kollecin rəhbərliyi tərəfindən ətraflı cavablandırılıb.
İrandan gələn vətəndaşın əl yükündə narkotik vasitə-heroin aşkarlanıb 19 sen 2018, 12:28